作者：夏元鼎
词牌/韵律：贺新郎

paragraphs: 天上神仙路。
问谁能、超凡入圣，平虚交付。
三岛十洲无限景，稳驾鸾舆鹤驭。
更驯伏、木龙金虎。
造化小儿真剧戏，炼阳精、要戴乾为父。
须定力，似愚鲁。
三旬一遇交乌兔。
便丹成、天长地久，桑田变否。
四象五行攒簇处，全藉黄婆真土。
无私授、人多胡做。
堪叹红尘声利客，向花朝月夕寻妆妇。
应不解，乘槎去。